Podrška za mentalno zdravlje

Diljem Australije, rastuća mreža Medicare centara za mentalno zdravlje (Medicare Mental Health Centres) pruža besplatnu podršku za mentalno zdravlje i dobrobit, olakšavajući pristup povjerljivoj podršci kada Vam je potrebna.

Medicare centri za mentalno zdravlje jedan su od načina na koji australska vlada ulaže u Medicare, kako bi Australci imali bolji pristup kvalitetnoj podršci za mentalno zdravlje, po pristupačnoj cijeni.

# Što je Medicare centar za mentalno zdravlje?

Medicare centri za mentalno zdravlje pružaju sigurno i ugodno mjesto gdje svatko može imati pristup besplatnim informacijama o mentalnom zdravlju, uslugama i podršci.

U centrima rade kvalificirani stručnjaci za mentalno zdravlje, otvoreni su produženo radno vrijeme i ne trebate Medicare karticu ili uputnicu da biste dobili besplatnu podršku za mentalno zdravlje.

Oni također nude trenutačnu podršku osobama u nevolji, uključujući njihovu obitelj i njegovatelje, te pomažu ljudima da dobiju podršku za mentalno zdravlje koja zadovoljava njihove potrebe.

# Tko može imati pristup Medicare centru za mentalno zdravlje?

Medicare centri za mentalno zdravlje namijenjeni su svima, čak i ako prije nisu imali pristup podršci za mentalno zdravlje. Nije potrebno zakazivanje termina, uputnica, upis u Medicare ili Medicare kartica i ne morate biti australski državljanin da biste dobili podršku.

# Kada biste trebali posjetiti Medicare centar za mentalno zdravlje?

Ako se ne osjećate dobro, zabrinuti ste za voljenu osobu ili netko koga njegujete treba podršku za mentalno zdravlje, Medicare centri za mentalno zdravlje mogu pomoći.

Također možete nazvati 1800 595 212 za informacije o lokalnoj podršci za mentalno zdravlje ili za zakazivanje termina u najbližem centru.

# Koje su usluge na raspolaganju?

Medicare centri za mentalno zdravlje nude:

* trenutačnu pomoć i praćenje za osobe koje proživljavaju uznemirenost
* podrška osobama s umjerenim do težim i složenijim mentalnim zdravstvenim potrebama
* podrška njegovateljima i obiteljima osoba koje proživljavaju mentalnu uznemirenost
* pomoć u povezivanju ljudi s drugim službama, kako bi im se pružila podrška u budućnosti, oko na primjer zdravstva, stanovanja i zapošljavanja.

U hitnim slučajevima nazovite trostruku nulu (000) ili odmah otiđite u najbližu službu hitne pomoći.

# Što mogu očekivati ​​kada posjetim Medicare centar za mentalno zdravlje?

Ovi centri su normalan dio svakodnevne zdravstvene njege.

Unutar svakog Medicare centra za mentalno zdravlje rade stručnjaci koji mogu saslušati i pomoći ljudima da prebrode ono kroz što prolaze.

Kada stignete, kvalificirani stručnjak odvojit će vrijeme za razgovor s Vama, kako bi razumio Vaše trenutačne potrebe. Oni Vam također mogu zakazati termin za ponovni posjet.

Također možete nazvati 1800 595 212 za informacije o lokalnoj podršci za mentalno zdravlje ili za zakazivanje termina u Vašem najbližem centru.

# Više informacija

Kako biste saznali više o Medicare centrima za mentalno zdravlje, posjetite health.gov.au/medicare-mental-health (http://health.gov.au/medicare-mental-health) ili nazovite 1800 595 212, od 8:30 ujutro do 5 poslije podne, radnim danima.

Za informacije o tome kako Vam Medicare može pomoći, posjetite medicare.gov.au/stronger (http://medicare.gov.au/stronger).